Document ID: 32005R0502

32005R0502
L 083/12
SLUŽBENI LIST EUROPSKE UNIJE
31.03.2005.
UREDBA KOMISIJE (EZ) br. 502/2005
od 31. ožujka 2005.
o izmjeni Uredbe Komisije (EZ) br. 1362/2000 o otvaranju i upravljanju carinskim kvotama za određene proizvode podrijetlom iz Meksika
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice, a posebno njegov članak 133.,
uzimajući u obzir članak 4. Uredbe Vijeća (EZ) br. 1362/2000 od 29. lipnja 2000. o primjeni carinski odredaba Zajednice, predviđenih u Odluci br. 2/2000 Zajedničkoga vijeća Privremenog sporazuma o trgovini i trgovinskim pitanjima između Europske zajednice i Sjedinjenih Meksičkih Država (1),
budući da:
(1)
Zajedničko vijeće Europske unije i Meksika unijelo je ispravak Odlukom br. 1/2005 od 21. veljače 2005. Zajedničkog vijeća Europske unije i Meksika u Odluku br. 3/2004 Zajedničkoga vijeća Europske unije i Meksika (2) o izmjeni Odluke Zajedničkoga vijeća br. 2/2000 od 23. ožujka 2000., kojom se mijenja razdoblje u kojem se otvaraju dvije carinske kvote u skladu s Odlukom br. 3/2004.
(2)
Uredbu (EZ) br. 1362/2000 trebalo bi stoga na odgovarajući izmijeniti.
(3)
Budući da razdoblje u kojem bi dotične kvote trebale biti otvorene započinje 1. siječnja 2005., ova bi se Uredba trebala primjenjivati od istog dana.
(4)
Mjere predviđene ovom Uredbom u skladu su s mišljenjem Odbora za carinski zakonik,
DONIJELA JE OVU UREDBU:
Članak 1.
Članak 2. stavak 6. Uredbe (EZ) br. 1362/2000 zamjenjuje se sljedećim:
„6. S iznimkom carinskih kvota za brojeve narudžbe 09.1854, 09.1871, 09.1873 i 09.1899, carinske kvote iz Priloga ovoj Uredbi otvaraju se svake godine za razdoblju od 12 mjeseci, od 1. srpnja do 30. lipnja. Ove kvote otvaraju se po prvi put 1. srpnja 2000.
Carinske kvote za brojeve narudžbe 09.1871 i 09.1873 otvaraju se od 1. svibnja 2004. do 31. prosinca 2004., i od 1. siječnja do 31. prosinca, te se svake sljedeće godine otvaraju za ista razdoblja sve dok se kvota primjenjuje.”
Članak 2.
Ova uredba stupa na snagu na dan objave u Službenom listu Europske unije.
Primjenjuje se od 1. siječnja 2005.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 31. ožujka 2005.

Labels: 3
18